ועדת הכספים, כנסת 20, פרוטוקול מספר 329, 2016-03-28 12:20

משה גפני: שלום, אני מתכבד לפתוח את ישיבת ועדת הכספים.

משה גפני: את הדיון בהצעת חוק מיסוי מקרקעין (תיקון מס' 85), התשע"ו-2016, אני דוחה לשעה 13:00 מכיוון שהנושא הזה, האם בעוד 5 שנים מיישרים את הקו גם על מס רכישה וגם על מס שבח, מצריך תשובה משר האוצר שתהיה רק בשעה 13:00.

משה גפני: את הצעת החוק הזאת אביא בשעה 13:00.

משה גפני: אני רוצה לסיים את שני הדברים האחרים.

משה גפני: כל הדברים האחרים הם מה שאמרנו: שנה וחצי; מס רכישה יורד למשך 5 שנים; תהיה הוראת שעה ל-5 שנים.

מיקי לוי: אחרי כן שניהם חוזרים ל-24.

מיקי לוי: אם לא, אין "דיל".

משה גפני: לגבי הדברים שאמרתי עד עכשיו – כך יהיה, על זה נצביע.

מיקי לוי: חבר'ה, אני אוהב אתכם, אין לי טענות אליכם.

מיקי לוי: שולחים אתכם.

מיקי לוי: למרות שאני מרגיש שאתם גם לא מסכימים עם זה.

מיקי לוי: אסור לכם להגיב, אל תגיבו.

מיקי רוזנטל: תחזור על כל הנקודות.

מיקי רוזנטל: יוצא בכלל?

משה גפני: יוצא בכלל.

משה גפני: לגבי פרק הזמן שעליו אנחנו מדברים, זה לא שנה אלא שנה וחצי, 18 חודשים על שני הדברים.

משה גפני: כשיורשים, לא רק 3 אחים, שזה החוק הקיים, אלא גם אם שני אחים יורשים זה לא נקרא דירה להשקעה.

משה גפני: החוק הזה מדבר על הוראת שעה ל-5 שנים.

<שגית אפיק: החוק לא מדבר על הוראת שעה.

<שגית אפיק: החוק קבוע.

<שגית אפיק: אתה מבקש שזה יהיה הוראת שעה.

משה גפני: אני אומר מה סיכמנו.

משה גפני: סיכמנו שזה לא יהיה חוק קבוע אלא הוראת שעה ל-5 שנים.

משה גפני: מה שנשאר זה שאנחנו מבקשים שאחרי 5 שנים יושווה גם מס הרכישה וגם מס שבח ל-24 חודשים, שזה יהיה יחד.

משה גפני: על זה אין לי הסכמה.

משה גפני: כל מה שדיברנו עד עכשיו זה הצעות שלנו.

מיקי רוזנטל: אבל אנחנו רוצים להצביע על זה.

מיקי רוזנטל: אין פה משהו אחר.

מנואל טרכטנברג: אם מסכימים שאחרי 5 שנים זה עולה לשנתיים אז זה לא צריך להיות הוראת שעה.

מנואל טרכטנברג: אפשר שבגוף החוק יהיה כתוב כך.

מיקי לוי: זה מה שרציתי לשאול.

<שגית אפיק: לא, מכיוון שהיום יש הבדל בין מס רכישה למס שבח, האחד 18 חודשים והשני 24 חודשים.

מיקי לוי: הוויתור הוא 18-18, אבל אנחנו אומרים שאחרי 5 שנים ייקבע "24 חודשים" בתוך החוק.

<שגית אפיק: זה מה שהוא אומר, נכניס את זה לחוק, אבל הם לא מסכימים.

משה גפני: לפני שאתה מוציא את הוודקה, זה תלוי בשאלה אם שר האוצר יסכים.

מיקי לוי: גם אם הוא לא יסכים נצביע, אין בעיה.

משה גפני: אני לא יכול להצביע.

משה גפני: אבל אם שר האוצר לא יסכים אחזור על בקשתי הקודמת, שהוראת השעה תהיה ל-4 שנים.

<שגית אפיק: יש 40 הסתייגויות להצעת החוק.

משה גפני: אין הסתייגויות.

משה גפני: רבותי, אם אנחנו מגיעים להסכמה על הכול אז תורידו את ההסתייגויות.

מיקי לוי: אם נגיע להסכמה אז אין הסתייגויות.

משה גפני: אני מחדש את הישיבה.

משה גפני: אנחנו עוסקים בהצעת חוק מיסוי מקרקעין (תיקון מס' 85), התשע"ו-2016.

משה גפני: קראנו את הצעת החוק בישיבה הקודמת.

משה גפני: אני מבקש מהיועצת המשפטית להגיד את השינויים שעליהם הסכמנו.

משה גפני: בבקשה.

<ישי פרלמן: אני מציע לעשות את הוראת הקבע עכשיו.

<ישי פרלמן: תמשיכי.

<שגית אפיק: אתה מציע לעשות "ב-24 החודשים" כהוראת קבע.

<שגית אפיק: נגיד את זה בהמשך.

<שגית אפיק: הוא מציע שהוראת הקבע תהיה "24 חודשים", אחרי 5 שנים.

<שגית אפיק: אפשר לנסח את ה"18 חודשים" עד שנת 2021, והחל משנת 2021 זה יהיה "24 חודשים".

<שגית אפיק: בסדר?

משה גפני: כן, אבל אז אני מבקש שתהיה הסתייגות של רועי פולקמן גם על זה.

<שגית אפיק: בסדר.

משה גפני: יש הסתייגות אחת, זה מה שאמרו לי עכשיו, ואני מסכים לזה.

רועי פולקמן: הסתייגות אחת, ש-24 חוזר ל-24-18, לא חוזר ל-24-24.

משה גפני: זה ההסתייגות שלו.

משה גפני: החוק ילך ל-24.

מיקי לוי: אז אני מבקש הסתייגות, שזה יהיה "4 שנים" ולא "5 שנים".

מיקי לוי: אי אפשר שרק צד אחד יוכל להגיש הסתייגויות.

משה גפני: בסדר.

משה גפני: אני מקווה שההסתייגות הזאת תימחק, אבל הם לא מוצאים את השר.

משה גפני: זה בסדר, נכניס גם את ההסתייגות שלך.

<שגית אפיק: מכיוון שאנחנו כבר בסעיף 9, אני מקריאה את הנושא של שני אחים יורשים.

<שגית אפיק: זה חדש, לא מופיע בנוסח שלפניכם.

<שגית אפיק: בסעיף 9(ג1ג)(4)(א): "בהגדרה "דירה יחידה", במקום הסיפה החל במילים "או דירת מגורים" יבוא "דירת מגורים שחלקו של הרוכש בה הוא עד מחצית".

<שגית אפיק: זה למעשה פותר מצב של שני אחים שיורשים דירה.

<שגית אפיק: לא יראו בהם משקיע גם אם יש להם דירת מגורים נוספת.

<ישי פרלמן: גם מבחינת טכניקה אני חושב שעדיף לתקן בסעיף 49ג.

<ישי פרלמן: זה עניין של טכניקה.

<ישי פרלמן: בסעיף 49ג יש את חזקת דירת מגורים יחידה.

<ישי פרלמן: אני חושב שעדיף לתקן שם ואז בכל מקום שזה יופיע בחוק להפנות לסעיף 49ג.

<שגית אפיק: נבדוק את זה ביחד.

<שגית אפיק: סעיף 2 יורד כי הוא עסק בנושא הירושה.

משה גפני: על זה יש הסתייגות של רועי פולקמן, שנצביע עליה, שמבקש להשאיר את המצב הקיים בתום 5 השנים.

משה גפני: ואז יש הסתייגות של מיקי לוי, שבמקום "5 שנים" יבוא "4 שנים".

<שגית אפיק: צריך להצביע על זה פעמיים.

<שגית אפיק: הוראת השעה, התחילה שלה תהיה- - -

משה גפני: מה אתם מבקשים?

משה גפני: ממתי התחילה?

משה גפני: יש פה קצת בעיה.

מיקי לוי: אולי צריך לתת קצת "ספייס", שאנשים יעכלו.

משה גפני: כמה אתם רוצים?

משה גפני: 1 במאי?

<ישי פרלמן: מה הבעיה?

משה גפני: לקבוע תחילה.

משה גפני: צריך לתת לאנשים זמן להתרגל לזה.

<ישי פרלמן: יש סעיף תחילה.

<שגית אפיק: מה הוא אומר?

<ישי פרלמן: הוא מדבר רק על דירות שנרכשות, כשהדירה השנייה נרכשת החל ממועד תחילת החוק.

<שגית אפיק: מה הוא מועד תחילת החוק?

<ישי פרלמן: מיום הפרסום.

<שגית אפיק: אתם רוצים באופן מיידי?

<שגית אפיק: אתם לא חושבים שצריך לתת לאנשים זמן?

<ישי פרלמן: תהיה להם שנה וחצי מיום הרכישה.

<ישי פרלמן: הם ירכשו ואז תהיה להם שנה וחצי.

<שגית אפיק: אדם שרכש בעבר והתחייב לשנה וחצי או לשנתיים, תלוי אם הוא רכש או מכר, לפי החוק הקודם, כאשר החוק הזה נכנס זה לא חל עליו.

<ישי פרלמן: זה לא חל עליו.

<שגית אפיק: כלומר, אנחנו מדברים על דירה שעכשיו רוכשים אותה, מיום התחילה ואילך.

<יוסי אלישע: הנושא הזה הגיע לבית-המשפט בנוגע למס רכישה, כשיום הפרסום במקרה הופיע בצהרים ומישהו חתם בבוקר.

<שגית אפיק: עדיף לקבוע תאריך, אני מסכימה.

<יוסי אלישע: עדיף לקבוע תאריך, בטח.

<יוסי אלישע: מדובר על חוזים שחותמים לפעמים ב-12 בלילה, והפרסום לא היה או כן היה.

מיקי לוי: תעזבו את השעות האלה.

<יוסי אלישע: הרי היה לכם את הסיפור הזה עכשיו בבית-המשפט.

<שגית אפיק: למה אנשים צריכים ללכת ולחפש מתי זה התפרסם ברשומות?

<שגית אפיק: למה אי אפשר לכתוב "20 באפריל" או "1 במאי"?

<שגית אפיק: זה הרבה יותר הגיוני, זה הרבה יותר סביר.

<יניב כהן: 1 באפריל.

<שגית אפיק: אין "1 באפריל".

<שגית אפיק: 1 באפריל חל בעוד יומיים.

<שגית אפיק: לא נספיק להעביר את זה אפילו במליאה ב-1 באפריל, ולפרסום לוקח לכם עוד שבועיים.

<שגית אפיק: תהיו ריאליים.

<שגית אפיק: 1 במאי זה תאריך סביר מאוד.

<יוסי אלישע: בהתחשב בפסח – זה תאריך שהוא כמו מחר.

מיקי לוי: 1 באפריל הוא יום השקר, גם זה יימחק ממילא.

מיקי לוי: הכול שקר אחד גדול.

<יובל טלר: אם זה עובר כבר השבוע אז 1 במאי זה בעוד חודש וחצי מעכשיו.

<שגית אפיק: לוקח שבועיים לפחות לפרסם ברשומות.

<ישי פרלמן: נהוג לכתוב "מיום הפרסום".

<ישי פרלמן: אני לא מבין מה הבעיה.

<שגית אפיק: כי "יום הפרסום" לגבי רכישת דירות – אדם לא צריך ללכת ולחפש מתי פרסמת את זה.

<ישי פרלמן: זה יפורסם בעיתון ובהודעות של רשות המסים.

<יניב כהן: אנחנו נפרסם הודעה.

<שגית אפיק: בשנים האחרונות לא נהגנו להכניס "יום הפרסום" בחוקי מסים.

משה גפני: 17 באפריל.

מיקי לוי: כבר הסכימו ל-1 ביוני.

מיקי לוי: שמעתי אתכם אומרים 1.6.

<ישי פרלמן: 17 באפריל.

<שגית אפיק: מה אכפת לכם שזה יהיה 1 במאי?

<יובל טלר: בסדר, 1 במאי.

משה גפני: אנחנו מצביעים על ההסתייגות של רועי פולקמן.

משה גפני: קבענו בחוק שכעבור 5 שנים הכול יהפוך להיות "24 חודשים", גם מס רכישה וגם מס שבח.

משה גפני: הוא מציע שזה יישאר כפי שהיה עד היום, "18 חודשים" ו-"24 חודשים".

משה גפני: מי בעד ההסתייגות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 1

משה גפני: נמנעים – אין ההצעה של חה"כ רועי פולקמן, כפי שפורטה, לא נתקבלה.

משה גפני: ההצעה לא התקבלה, תהפוך להסתייגות ותעלה למליאה.

משה גפני: אני אומר לחברי הוועדה שאם השר לא יסכים לְמה שאנחנו קבענו פה בגלל שלא דיברו אתו הוא יבקש להעביר את ההסתייגות של רועי פולקמן.

משה גפני: אני מקווה שהשר כן יסכים.

רועי פולקמן: אם לא, אמשוך אותה.

משה גפני: במידה והשר לא יסכים, יש הסתייגות של מיקי לוי, שאומר שאם מתקבלת ההסתייגות של רועי פולקמן הוא מגיש הסתייגות, כפי שדיברנו פה בוועדה, שהוראת השעה לא תהיה ל-5 שנים אלא ל-4 שנים.

משה גפני: מי בעד ההסתייגות של מיקי לוי?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 2

משה גפני: נמנעים – אין ההצעה של חה"כ מיקי לוי, כפי שפורטה, לא נתקבלה.

משה גפני: ההצעה של מיקי לוי לא התקבלה, תהפוך להסתייגות וגם היא תעלה למליאה.

<ישי פרלמן: התיקון לעניין הירושה, של ה-50%, התיקון ששגית אפיק קראה היה רק לעניין מס רכישה.

<שגית אפיק: נכון.

<שגית אפיק: בסעיף 49 הוא שולב, גם לעניין מס שבח וגם לעניין מס רכישה.

<ישי פרלמן: אלה תיקונים גם בסעיף 49ג, גם בסעיף 49ב(2) וגם בסעיף 49ד.

<שגית אפיק: נשב אתו לעשות את הניסוח כך שהתיקון לגבי שני אחים יהיה גם במס שבח וגם במס רכישה.

משה גפני: הנוסח יהיה מתואם.

<ישי פרלמן: לפעמים יש חוסר הבנה.

<ישי פרלמן: אני רוצה שזה יהיה ברור.

<ישי פרלמן: זה יחול גם לעניין סעיף 49ד, שעוסק בירושה של איגוד מקרקעין שיש בבעלותו שליש דירה או חצי דירה.

<יוסי אלישע: גם זה מפיל את האפשרות למכור בפטורים, כאשר יש לי דירה דרך מניות.

<שגית אפיק: אין בעיה.

<שגית אפיק: זה הטבה, אתה מקל פה.

<שגית אפיק: בסדר גמור.

משה גפני: לא בכל דבר הם מחמירים.

משה גפני: ..

משה גפני: הצעת חוק מיסוי מקרקעין (תיקון מס' 85), התשע"ו-2016, עם השינויים שנעשו במהלך הדיונים בעניין הזה.

משה גפני: מי בעד? מי נגד?

משה גפני: מי נמנע?

משה גפני: בעד – 4

משה גפני: נמנעים – אין

משה גפני: הצעת החוק אושרה.

משה גפני: יש להצעת החוק הזאת שתי הסתייגויות, שאני מקווה ששתיהן ירדו, אבל אם לא הרי שתיהן יעלו לדיון במליאה.

מיקי רוזנטל: אני מבקש הסתייגות דיבור.

<יובל טלר: ככל שההסתייגות לא תעבור משרד האוצר יבחן את הנושא הזה במשך השנים הקרובות וככל שהוא יראה לנכון לשנות את החקיקה הוא יביא את הצעת תיקון החקיקה לוועדת הכספים.

מיקי לוי: למה לרשום את זה?

<יובל טלר: אני אומר לפרוטוקול.

משה גפני: הוא אומר שגם אם בסוף ההסתייגות לא תעבור משרד האוצר יבחן את השינוי, כי זה באמת בעיה קשה מאוד שמס אחד הוא 18 חודשים ומס אחר הוא 24 חודשים.

משה גפני: אני חושב שההצעה שלנו נכונה.

משה גפני: בעוד 5 שנים אם תראו – מי שיהיה אז במשרד האוצר – שהחוק הזה לא בסדר וצריך לצמצם את הזמנים תביאו הצעת חוק בכל מקרה.

משה גפני: לכן זה נכון, ולהערכתי גם בעוד 5 שנים צריך שיהיה אותו זמן לשני החוקים האלה.

משה גפני: מדובר על אותה פעולה, אותו דבר, ואנשים מתבלבלים.

<שגית אפיק: אותה עסקה, מוכר ורוכש באותה עסקה.

משה גפני: לכן ההצעה הזאת נכונה.

משה גפני: אם משרד האוצר סבור שצריך לצמצם את זה אז הוא יצמצם את שניהם מ-24 חודשים לכמה שהוא ירצה לצמצם או להרחיב.

<יובל טלר: לכן בכל מקרה נביא את זה פה לדיון בוועדה.

משה גפני: בסדר.

משה גפני: תודה רבה.

משה גפני: הישיבה נעולה.